คือ..หนูเลิกกับแฟน..ได้เพียงแค่..1-2 วันค่ะ..แฟนกลับไปหาคนเก่า..ซึ่งทำให้หนู..เสียใจมากๆ..แล้วเค้าก็บอกให้เรารอ..เพราะคนๆนั้นไม่คิดจะเปลี่ยนแปลงตัวเองเลย..เค้าบอกว่า..ถ้าบอกเลิกมันจะดูน่าสงสัยและเร็วเกินไป..หนูเลยตกลง..แล้วระหว่างที่รอ..ทุกๆวัน..มันทรมาณมากๆ..มันไม่ใช่แค่เรื่องนี้เรื่องเดียว..มีวันนึง..ครอบครัวตำหนิหนู..ซึ่งหนูกำลังเสียใจและสภาพจิตใจอ่อนแอมากๆ..หนู..เลย..ต่อยตู้ค่ะ..และหนู..มีความคิดที่รู้สึกว่าตัวเองไร้ค่า..แต่ไม่อยากตาย..แต่..มันก็มีแหละค่ะ..ที่หนูอยากตาย..แต่หนูทำไม่ได้จริงๆ..มากสุดหนูแค่รู้สึกว่าตัวเองไร้ค่า..และก็ไม่สมควรจะอยู่ตรงนี้ค่ะ..หนู..มีโอกาสเป็นซึมเศร้าไหมคะ
สวัสดีค่ะ การสูญเสียคนที่รัก/ผิดหวังจากความรักเป็นสาเหตุสำคัญในวัยรุ่นที่อาจทำให้เกิดภาวะซึมเศร้า โรคซึมเศร้า หรือการเปลี่ยนแปลงทางอารมณ์ได้การวินิจฉัยว่าเป็นโรคซึมเศร้านั้น ก็คือมีภาวะซึมเศร้าติดต่อกันอย่างน้อย 2 อาทิตย์ขึ้นไป โดยไม่มีช่วงที่ดีขึ้นเลย มีความคิดอยากฆ่าตัวตาย อาจมีอาการเบื่ออาหาร หรือในบางรายก็จะไปรับประทานทานอาหารมากขึ้น น้ำหนักเปลี่ยนแปลงอย่างรวดเร็ว นอนน้อยหรือนอนมากกว่าปกติ และเก็บตัวมากจนไม่ออกไปทำงาน ไม่ออกไปเข้าสังคม อันนี้จะจัดว่าเป็นโรค ควรไปพบจิตแพทย์เพื่อรับการประเมินภาวะทางจิต หากแพทย์พบว่ามีโรคซึมเศร้าจริงอาจจ่ายยาต้านเศร้าร่วมกับทำจิตบำบัดค่ะไม่ต้องกลัวที่จะไปพบจิตแพทย์นะคะ โรคซึมเศร้าเป็นโรคชนิดหนึ่งที่ควรได้รับการรักษาการดูแลตัวเองเบื้องต้น พยายามหากิจกรรมที่ชอบทำเพื่อเบี่ยงเบนความสนใจจากเรื่องเศร้า พูดคุยกับเพื่อนหรือคนในครอบครัวที่เราไว้ใจได้เพื่อระบายความทุกข์ ไม่เก็บตัวอยู่คนเดียวนานจนเกินไป รักตัวเองและครอบครัวให้มากๆค่ะ